# Jurnalul Oficial C 14A/16 i

| | ISSN 1977-1029 |
| --- | --- |
| Jurnalul Oficial
  al Uniunii Europene | C 14A |
| | |
| Ediţia în limba română | Comunicări şi informări | Anul 6616 ianuarie 2023 |

ISSN 1977-1029

Jurnalul Oficial

al Uniunii Europene

C 14A

Ediţia în limba română

Comunicări şi informări

Anul 6616 ianuarie 2023

---

| Cuprins | Pagina |
| --- | --- |
| | V   Anunţuri |
| | PROCEDURI ADMINISTRATIVE |
| | Tribunalul |
| 2023/C 14 A/01 | Invitație de depunere a candidaturilor | 1 |

Cuprins

Pagina

V   Anunţuri

PROCEDURI ADMINISTRATIVE

Tribunalul

2023/C 14 A/01

Invitație de depunere a candidaturilor

1

---

| RO | |
| --- | --- |

RO

---

V Anunţuri

PROCEDURI ADMINISTRATIVE

Tribunalul

| 16.1.2023 | RO | Jurnalul Oficial al Uniunii Europene | CA 14/1 |
| --- | --- | --- | --- |

16.1.2023

RO

Jurnalul Oficial al Uniunii Europene

CA 14/1

---

INVITAȚIE DE DEPUNERE A CANDIDATURILOR

(2023/C 14 A/01)

Tribunalul este una dintre cele două instanțe care compun Curtea de Justiție a Uniunii Europene. Misiunea sa constă printre altele în controlul legalității actelor instituțiilor și ale organelor Uniunii Europene. În acest sens, contenciosul în fața Tribunalului reflectă activitatea acestor instituții și organe. În plus, se propune extinderea competențelor Tribunalului la cereri de decizie preliminară formulate în temeiul articolului 267 din Tratatul privind funcționarea Uniunii Europene în anumite materii specifice.

Tribunalul va proceda în curând, conform articolului 254 al patrulea paragraf din Tratatul privind funcționarea Uniunii Europene, precum și articolului 32 din Regulamentul de procedură al Tribunalului, la numirea grefierului său.

Această numire se va face pentru o perioadă de șase ani începând de la data intrării în funcție care ar trebui să intervină de preferință la 1 mai 2023.

I.   NATURA FUNCȚIILOR

Sub autoritatea președintelui Tribunalului, grefierul este însărcinat cu primirea, cu transmiterea și cu păstrarea tuturor înscrisurilor, precum și cu efectuarea notificărilor pe care le presupune aplicarea prezentului regulament.

Grefierul îi asistă pe membrii Tribunalului în exercițiul tuturor atribuțiilor lor.

Grefierul păstrează sigiliile și răspunde de arhive. El se îngrijește de publicațiile Tribunalului, în special de Repertoriul jurisprudenței, și de difuzarea pe internet a documentelor referitoare la Tribunal.

Grefierul, sub autoritatea președintelui Tribunalului și cu concursul serviciilor Curții de Justiție a Uniunii Europene, asigură administrarea, gestiunea financiară și contabilitatea Tribunalului.

Grefierul conduce un serviciu format din aproximativ 70 de funcționari și agenți. Funcțiile sale impun o capacitate managerială dovedită și atestată de o experiență relevantă în domeniu.

II.   DEPUNEREA CANDIDATURILOR

Persoanele interesate sunt invitate să își prezinte candidatura într-o scrisoare de motivație, însoțită de un curriculum vitae detaliat care să cuprindă, printre altele, toate informațiile referitoare la:

| — | cetățenia lor; |
| --- | --- |

—

cetățenia lor;

| — | diplomele lor universitare în domeniul juridic și, eventual, în alte domenii; |
| --- | --- |

—

diplomele lor universitare în domeniul juridic și, eventual, în alte domenii;

| — | cunoștințele lor lingvistice și în special cunoștințele lor referitoare la limbile franceză și engleză; |
| --- | --- |

—

cunoștințele lor lingvistice și în special cunoștințele lor referitoare la limbile franceză și engleză;

| — | activitățile lor profesionale, actuale și anterioare, care să ateste o experiență relevantă de preferință de cel puțin cincisprezece ani; |
| --- | --- |

—

activitățile lor profesionale, actuale și anterioare, care să ateste o experiență relevantă de preferință de cel puțin cincisprezece ani;

| — | precum și orice altă experiență judiciară și internațională. |
| --- | --- |

—

precum și orice altă experiență judiciară și internațională.

Candidaturile pentru acest post vor trebui trimise secretariatului președintelui Tribunalului, exclusiv prin e-mail, la adresa Secretariat_President-Tribunal@curia.europa.eu, până cel târziu la 15 februarie 2023.

Candidaturile vor fi examinate de un comitet de selecție. Candidații preselecționați pe baza unei analize a curriculum vitae și a scrisorii lor de motivație vor fi invitați la un interviu.

În urma acestor interviuri, comitetul de selecție stabilește o listă de candidați pe care îi consideră apți să exercite funcția de grefier. Această listă este prezentată Tribunalului în vederea numirii grefierului, conform articolului 32 alineatul (1) din Regulamentul de procedură al Tribunalului.

NB: Prelucrarea datelor dumneavoastră cu caracter personal, necesară în vederea evaluării aptitudinilor dumneavoastră pentru ocuparea postului de grefier, este reglementată de Regulamentul (UE) 2018/1725 al Parlamentului European și al Consiliului (1). Numai persoanele implicate în prelucrarea candidaturii dumneavoastră, și anume judecătorii Tribunalului, precum și președintele și persoanele care îl asistă, au acces la datele dumneavoastră. Pentru informații referitoare la protecția datelor dumneavoastră, vă rugăm să vă adresați operatorului (Secretariat_President-Tribunal@curia.europa.eu) sau responsabilului cu protecția datelor (Dataprotectionofficer@curia.europa.eu).

---

(1)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).

---